Source: http://kirkkonummi.cloudnc.fi/fi-FI/Toimielimet/Kunnanvaltuusto/Kokous_492017/Vastaus_valtuustoaloitteeseen_72016__Har(763)
Timestamp: 2019-09-19 11:34:56+00:00
Document Index: 7122316

Matched Legal Cases: ['§ 195', '§ 114', 'kko ', '§ 286', 'kko ', 'kko ', 'kko ']

Vastaus valtuustoaloitteeseen 7/2016 - Harrastustakuu - jokaiselle lapselle vähintään yksi harrastus | Kirkkonummi
Vastaus valtuustoaloitteeseen 7/2016 - Harrastustakuu - jokaiselle lapselle vähintään yksi harrastus
KIRDno-2017-268
Kunnanhallitus 22.05.2017 § 195
Kunnanvaltuustossa 07.11.2016 § 114 valtuutettu Erkki Majanen ensimmäisenä allekirjoittajana jätti valtuuston kokouksessa 7.11.2016 seuraavan aloitteen:
"Harrastustakuun tavoitteena on tarjota jokaiselle lapselle ja nuorelle vähintään yksi harrastus. Lasten ja nuorten harrastaminen parantaa oppimista, kehittää sosiaalisia taitoja sekä tuo mielekästä tekemistä vapaa-aikaan. Jokaisella lapsella on oikeus harrastukseen.
Edellä olevan perusteena ME ALLEKIRJOITTANEET esitämme, että KUNNASSA kootaan harrastusvalikko ja kartoitetaan kansalaistoiminnan, urheilun, kulttuurin, vapaan sivistystyön ja omaehtoisen toiminnan mahdollisuudet, tilat, tarjoajat, tapahtumat ja tuet. Lisäksi edellytetään, että KUNTA käynnistää selvityksen siitä, miten jokaiselle lapselle ja nuorelle taattaisiin mahdollisuus vähintään yhteen harrastukseen."
Aloitteen olivat allekirjoittanut yhteensä 35 valtuutettua.
Sivistystoimessa on kartoitettu aloitteeseen liittyviä toimintoja kunnan alueella. Vastaus valtuustoaloitteeseen on liitteessä.
Valmistelija: liikuntatoimenjohtaja Katja Linnakylä, puh. 0405884926
antaa liitteessä olevan selvityksen vastineena valtuustoaloitteeseen.
Matti Kaurila ehdotti asian palauttamista uuteen valmisteluun seuraavalla evästyksellä:
Sivistystoimen vastaus valtuustoaloitteeseen nro 7/2016 Harrastustakuu -jokaiselle lapselle vähintään yksi harrastus - vastaus on virheellinen kolmanneksi viimeisen kappaleen osalta.
Outi Saloranta-Eriksson kannatti palautusehdotusta Matti Kaurilan evästyksellä ja ehdotti lisäksi, että tavoitteen toteutumisen seuranta kytketään lapsiystävällinen kunta -työryhmän seurattavaksi. Raija Vahasalo kannatti palautusehdotusta molemmilla tehdyillä evästyksillä.
Palautusehdotus Matti Kaurilan ja Outi Saloranta-Erikssonin evästyksillä hyväksyttiin yksimielisesti.
Kunnanhallitus päätti palauttaa asian uuteen valmisteluun seuraavilla evästyksillä:
Sivistystoimen vastaus valtuustoaloitteeseen nro 7/2016 Harrastustakuu -jokaiselle lapselle vähintään yksi harrastus - vastaus on virheellinen kolmanneksi viimeisen kappaleen osalta ja tavoitteen toteutumisen seuranta kytketään lapsiystävällinen kunta -työryhmän seurattavaksi.
Kunnanhallitus 26.06.2017
Kunnanhallitus päätti 22.5.2017 palauttaa asian uuteen valmisteluun seuraavilla evästyksillä:
Todetaan kunnanhallituksen evästyksiin seuraavaa:
Kolmanneksi viimeisen kappaleen osalta vastaus on kunnanhallituksen 26.9.2016 § 286 päätöksen mukainen.
Tavoitteen toteutumisen seuranta voidaan kytkeä lapsiystävällinen kunta -työryhmän seurattavaksi.
Valmistelija: vapaa-aikatoimen johtaja Katja Linnakylä, puh. 0405884926 etunimi.sukunimi@kirkkonummi.fi
1 antaa liitteessä olevan selvityksen vastineena valtuustoaloitteeseen.
2 ehdottaa kunnanvaltuustolle, että kunnanvaltuusto päättää merkitä annetun vastauksen tiedoksi ja pitää vastausta riittävänä ja aloitetta loppuun käsiteltynä.
Puheenjohtaja ehdotti asian jättämistä pöydälle liitteen puuttumisen vuoksi. Hans Hedberg kannatti ehdotusta, ja se hyväksyttiin yksimielisesti.
Kunnanhallitus 14.8.2017
Kunnanhallitus päätti 26.6.2017 jättää asian pöydälle. Puuttuva liite on lisätty.
- valtuustoaloite, harrastustakuu - jokaiselle lapselle vähintään yksi harrastus
Kunnanhallitus 14.8.2017 käsittely:
Emmi Wehka-aho ehdotti, että seuranta kytketään lapsiystävällinen kunta -toimintamalliin, jossa asiaa käsitellään yhteistyössä lastensuojelun ja sosiaalitoimen kanssa. Ehdotus hyväksyttiin yksimielisesti.
1 antaa liitteessä olevan selvityksen vastineena valtuustoaloitteeseen
2 että seuranta kytketään lapsiystävällinen kunta -toimintamalliin, jossa asiaa käsitellään yhteistyössä lastensuojelun ja sosiaalitoimen kanssa ja
3 ehdottaa kunnanvaltuustolle, että kunnanvaltuusto päättää merkitä annetun vastauksen tiedoksi ja pitää vastausta riittävänä ja aloitetta loppuun käsiteltynä.
Kunnanhallitus ehdottaa kunnanvaltuustolle, että valtuusto päättä merkitä annetun vastauksen tiedoksi ja pitää vastausta riittävänä ja valtuustoaloitetta loppuun käisteltynä.
Varavaltuutettu Krista Petäjäjärvi teki ensin seuraavan lisäysehdotuksen ja muutti sen myöhemmin ponsiehdotukseksi:
Kunnan tulee kasvattaa rooliaan suhteessa eri seuroihin ja harrastustoimintaa järjestäviin tahoihin, jotta he olisivat kannustettuja kehittämään erilaisia stipendijärjestelmiä ja muita muotoja, jotka mahdollistaisivat harrastustoiminnan myös vähävaraisille lapsille ja nuorille. Tämän lisäksi kunnan tulee huolehtia siitä, että siinä toiminnassa jota he itse järjestävät on mahdollista hakea vapautusta harrastustoiminnan kulujen kattamiseksi.
Ponsiesitystä ei käsitelty, sillä asia palautettiin käsittelyyn.
Valtuutettu Erkki Majanen teki seuraavan palautusehdotuksen:
"On laadittava tarkentava selvitys: tuoko menettelytapa arvonlisävelvoitetta yhdistyksille, ja onko vastauksessa ristiriitoja ja luoko se toimintaan lisäbyrokratiaa."
Valtuutettu Matti Kaurila kannatti Majasen palautusehdotusta, joten puheenjohtaja totesi, että seuraavat puheenvuorot kohdistetaan asian jatkamiseen tai palauttamiseen.
Puheenjohtaja julisti asian jatkamista tai palauttamista koskevan keskustelun päättyneeksi ja totesi, että kunnanvaltuusto ei hyväksynyt yksimielisesti asian palauttamista.
Puheenjohtaja ehdotti, että kunnanvaltuusto äänestää asian jatkamisesta siten, että ne jotka ovat kannattavat asian jatkamista, äänestävät JAA ja ne jotka kannattavat asian palauttamista, äänestävät EI. Jos EI voittaa, kunnanvaltuusto päättää palauttaa asian Majasen ehdotuksen mukaisesti. Ehdotus äänestysjärjestyksestä hyväksyttiin.
Äänestyksessä annettiin 18 JAA ääntä ja 33 EI ääntä.
Erkki Majasen palautusehdotus sai enemmän ääniä.
Kunnanvaltuusto päätti palauttaa aloitteen uudelleen valmisteltavaksi.
Palautuksen aikana laaditaan tarkentava selvitys: tuoko menettelytapa arvonlisävelvoitetta yhdistyksille, ja onko vastauksessa ristiriitoja ja luoko se toimintaan lisäbyrokratiaa.
Pohjaehdotus JAA Majasen palautusehdotus EI
Jaa 18 kpl 35%
Reetta Hyvärinen, Sanni Jäppinen, Riikka Purra, Antti Kilappa, Anneli Granström, Outi Saloranta-Eriksson, Vesa-Pekka Sainio, Linda Basilier, Bodil Lindholm, Saara Huhmarniemi, Kim Männikko, Minna Hakapää, Maarit Orko, Anna-Mari Toikka, Piia Aallonharja, Anna Aintila, Markus Myllyniemi, Antti Salonen
Ei 33 kpl 65%
Tony Björk, Ulla Seppälä, Mikko Kara, Kim Åström, Patrik Lundell, Anders Adlercreutz, Hanna Haikonen, Matti Kaurila, Katarina Penkert, Raija Vahasalo, Ari Harinen, Pekka Oksanen, Anni-Mari Syväniemi, Timo Haapaniemi, Miika Engström, Irja Bergholm, Kati Kettunen, Veikko Vanhamäki, Ulf Kjerin, Erkki Majanen, Petri Ronkainen, Noora Piili, Pekka Rehn, Jerri Kämpe-Hellenius, Roope Penttilä, Krista Petäjäjärvi, Tero Suominen, Johanna Fleming, Jukka Tammi, Marjut Frantsi-Lankia, Pirkko Lehtinen, Carl-Johan Kajanti, Rita Holopainen
Sivistystoimen vastaus valtuustoaloitteeseen.pdf.pdf (pdf, 232 kt)